Document ID: 32007D0682

ODLOČBA KOMISIJE
z dne 18. oktobra 2007
o obnovi zalog Skupnosti živega oslabljenega cepiva proti klasični prašičji kugi
(notificirano pod dokumentarno številko C(2007) 4699)
(2007/682/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) ter zlasti člena 6(2) in člena 8(2) Odločbe,
ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (2) in zlasti člena 18(2) Direktive,
ob upoštevanju naslednjega:
(1)
Klasična prašičja kuga pomeni tveganje za domače in divje prašiče v Skupnosti.
(2)
Izbruhi klasične prašičje kuge na gospodarstvih z domačimi prašiči imajo lahko resne posledice in lahko povzročijo gospodarsko izgubo v Skupnosti, zlasti če se pojavijo v območjih z visoko gostoto prašičev.
(3)
Pravila za cepljenje domačih in divjih prašičev v izrednih situacijah so določena v Direktivi 2001/89/ES.
(4)
Skupnost je kupila 1 000 000 odmerkov živega oslabljenega cepiva proti klasični prašičji kugi ter poskrbela za njihovo shranjevanje in razpoložljivost v nujnih primerih cepljenja domačih prašičev.
(5)
Navedeni odmerki so bili julija 2007 dani na voljo Romuniji. Zato jih je treba nadomestiti, da bi Skupnost ohranila svojo sposobnost hitrega odziva na morebitno cepljenje v nujnih primerih proti klasični prašičji kugi.
(6)
Poleg tega je treba zaradi splošnega stanja bolezni v nekaterih državah članicah hitro nadomestiti zaloge živega oslabljenega cepiva, kadar so te izčrpane, da bi Skupnost ohranila svojo sposobnost odziva na nujno stanje.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
1. Skupnost čim prej kupi 1 000 000 odmerkov živega oslabljenega cepiva proti klasični prašičji kugi.
2. Skupnost poskrbi za shranjevanje in distribucijo cepiva iz odstavka 1.
Člen 2
Če se zaloga cepiva iz člena 1(1) izčrpa, se lahko v obdobju petih let od datuma prvega nakupa do štirikrat nadomesti z 1 000 000 odmerki.
Člen 3
Stroški ukrepov iz členov 1 in 2 lahko znašajo največ 1 500 000 EUR.
Člen 4
Ukrepe iz člena 1(2) Komisija izvede v sodelovanju z dobavitelji, imenovanimi na podlagi razpisa.
Člen 5
Ta odločba je naslovljena na države članice.
V Bruslju, 18. oktobra 2007

Labels: 7
3
0
6